CELEX: 32014R0626
Language: hr
Date: 2014-06-10 00:00:00
Title: Provedbena uredba Komisije (EU) br. 626/2014 оd 10. lipnja 2014. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

13.6.2014   
            
            
               HR
            
            
               Službeni list Europske unije
            
            
               L 174/26
            
         PROVEDBENA UREDBA KOMISIJE (EU) br. 626/2014
   оd 10. lipnja 2014.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Uredbom (EEZ) br. 2658/87 uvedena je nomenklatura robe koja se u daljnjem tekstu naziva „kombiniranom nomenklaturom” ili „KN”, a navodi se u Prilogu I. toj Uredbi.
            
         
               (2)
            
            
               U pogledu razvrstavanja (u tarifne brojeve 2207 i 3824) mješavina koje sadržavaju etilni alkohol koji se upotrebljava kao sirovina za proizvodnju goriva za motorna vozila postoje različiti stavovi.
            
         
               (3)
            
            
               Stoga je radi pravne sigurnosti potrebno razjasniti opseg podbroja 2207 20 koji se odnosi na etilni alkohol.
            
         
               (4)
            
            
               Podbroj 2207 20 morao bi obuhvaćati etilni alkohol volumne alkoholne jakosti 50 % i više, a posebno mješavine s osnovom etilnog alkohola koje se upotrebljavaju u proizvodnji goriva za motorna vozila, denaturiranog dodavanjem određenih tvari etilnom alkoholu kako bi postao nepovratno neprikladan za prehranu ljudi.
            
         
               (5)
            
            
               Europskom normom EN 15376 pod nazivom „Pogonska goriva – Etanol kao komponenta za miješanje u benzinu – Zahtjevi i načini testiranja” koju je 24. prosinca 2010. odobrio Europski odbor za normizaciju pridonosi se ciljevima Europske unije za uspostavljanje dobrovoljnih tehničkih standarda kojima se promiču slobodna trgovina i potpuno jedinstveno tržište. U točki 4.3. nalazi se popis preporučenih sredstava za denaturiranje koji nisu štetni za sustave vozila. Na tom su popisu navedene sljedeće tvari: pogonsko gorivo u skladu s EN 228, etil tert-butil-eter (ETBE), metil tert-butil-eter (MTBE), tercijarni butil alkohol (TBA), 2-metil-1-propanol (izobutanol) i 2-propanol (izopropanol). Najmanje jedno od tih sredstava za denaturiranje može se upotrijebiti u mješavini, osim izobutanola i izopropanola, koji su lako odvojivi od mješavine. Stoga ih je uvijek potrebno upotrebljavati u spoju s drugim sredstvima za denaturiranje.
            
         
               (6)
            
            
               Stoga je poglavlju 22. drugog dijela kombinirane nomenklature potrebno dodati napomenu kako bi se osiguralo jedinstveno tumačenje u cijeloj Uniji.
            
         
               (7)
            
            
               Odbor za Carinski zakonik nije dostavio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   U poglavlje 22. drugog dijela kombinirane nomenklature iz Priloga I. Uredbi (EEZ) br. 2658/87 dodaje se sljedeća dodatna napomena 12.:
   
      
                  „12.
               
               
                  Podbroj 2207 20 obuhvaća mješavine etilnog alkohola koje se upotrebljavaju u proizvodnji goriva za motorna vozila volumne alkoholne jakosti 50 % i više te denaturiranog najmanje jednom od sljedećih tvari:
                  
                              (a)
                           
                           
                              pogonsko gorivo (u skladu s EN 228);
                           
                        
                              (b)
                           
                           
                              tert-butil etil-eter (etil tert-butil-eter (ETBE));
                           
                        
                              (c)
                           
                           
                              metil tert-butil-eter (MTBE);
                           
                        
                              (d)
                           
                           
                              2-metilpropan-2-ol (tert-butil-alkohol, tercijarni butil-alkohol (TBA));
                           
                        
                              (e)
                           
                           
                              2-metilpropan-1-ol (2-metil-1-propanol, izobutanol);
                           
                        
                              (f)
                           
                           
                              propan-2-ol (izopropil-alkohol,2-propanol, izopropanol).
                           
                        Sredstva za denaturiranje iz točaka (e) i (f) prvog stavka moraju se upotrebljavati u spoju s najmanje jednim od sredstava za denaturiranje popisanih u točkama (a) do (d) prvog stavka.”
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. lipnja 2014.
      
         
            Za Komisiju,
         
         
            u ime predsjednika,
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.